
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 28ου Δημοτικού Σχολείου Πειραιά. 1 

Ανάκληση της αναγκαστικής απαλλοτρίωσης που κηρύχθηκε με την 
Π. 1105/294/17.2.1986 (ΦΕΚ 168/7.3.86 τ.Δ’) κοινή 
υπουργική απόφαση. 2 

Αναγκαστική απαλλοτρίωση ακινήτων για τη διάνοιξη της Λεωφό¬ 
ρου Αλίμου - Κατεχάκη. 3 

Αναγκαστική απαλλοτρίωση για το έργο ανισόπεδη διάβαση οδού 
Δράμας - Αμφίπολης, υπεράνω της σιδ. γραμμής Θεσ/νίκης 
Αλεξανδρουπόλεως και εκατέρωθεν προσβάσεων. 4 

Αναγκαστική απαλλοτρίωση για το έργο ανισόπεδη διάβαση οδού 
Δράμας - Αμφίπολης, υπεράνω της σιδ. γραμμής Θεσ/νίκης 
Αλεξανδρουπόλεως και εκατέρωθεν προσβάσεων. 5 

Αναγκαστική απαλλοτρίωση ακινήτου για δημιουργία πλατείας - 
ΡΑΚΚΙΝΟ αυτοκινήτων, στην Κοινότητα Κισσού Πηλίου, Ν. 
Μαγνησίας. 6 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέων επτά (7) κτιρίων που βρίσκονται 
στην πόλη της Αθήνας και καθορισμός ειδικών όρων και περιορι¬ 
σμών δόμησης. 7 

Χαρακτηρισμός χώρου για την ανέγερση Παιδικού σταθμού στην 
Κάτω Καμήλα Ν. Σερρών. 8 


ΑΝΑΚΟΙΝΩΣΕΙΣ 

Γνωστοποίηση παρακατάθεσης που έγινε για την αποζημίωση ιδιο¬ 
κτητών προσκυρουμένων οικοπεδικών τμημάτων που τακτο¬ 
ποιούνται με την αριθ. 3922/77 πράξη τακτοποίησης του Γρα¬ 
φείου Πολεοδομίας Θεσ/νίκης στη θέση «Πανόραμα».9 

Ειδοποίηση της γενομένης παρακαταθέσεως αποζημιώσεως ανα¬ 
γκαστικής απαλλοτριώσεως (προσκυρώσεως) ακινήτου στην 
Αγία Παρασκευή Αττικής.10 

Ανακοίνωση παρακατάθεσης αποζημίωσης προσκυρουμένων οικο- 
πεδοτεμαχίων του Σχεδίου Πόλεως Κομοτηνής Ν. Ροδόπης. 11 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π 6302/1650 ' (1) 

Αναγκαστική απαλλοτρίωση έκτασης για την ανέγερση διδακτηρίου 
του 28ου Δημοτικού Σχολείου Πειραιά. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ »’ΗΣΚΕΥΜΑΤΩΝ 

' Εχοντας υπόψη:' 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 
σμού Σχολικών Κτιρίων», σε συνδυασμό με τις διατάξεις του Ν. 513/ 
1976. 

3. Το από 12.11.85 απόσπασμα πρακτικού από τη συνεδρίαση με 
αριθμό 1526 του Διοικητικού Συμβουλίου του Οργανισμού Σχολικών 
Κτιρίων. 

4. Το από 25.5.87 πρακτικό καταλληλότητας της απαλλοτριούμε- 
νης έκτασης που καταρτίστηκε από την κατά Νόμο Επιτροπή. 

5. Την Η/1022/16.2.1987 κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων (ΦΕΚ 84/ 
1987 τ.Β'), σχετικά με τις αρμοδιότητς του Υφυπουργού Εθνικής Παι¬ 
δείας και Θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 28ου Δημο¬ 
τικού Σχολείου Πειραιά, έκτασης συνολικού εμβαδού 2 :233 Μ2 που 
βρίσκεται στην περιοχή «Καστέλλας» του Δήμου Πειραιά Νομού Αττι¬ 
κής, μεταξύ των δρόμων Βολανάκη, Σανταρόζα και Πλωτάρχου 
Μπλέσσα και εικονίζεται με κλίμακα 1:200 και με τα στοιχεία Α-Β-Γ- 
Δ-Α στο από Νοέμβριο 1985 και με αριθμό 639 κτηματολογικό διά¬ 
γραμμα - πίνακα των τοπογράφων μηχανικών Λειβαδάρα Δημητρίου 
και Κοκολιού Δήμητρας, το οποίο έχει θεωρήσει για τη Διεύθυνση Γηπέ¬ 
δων του Οργανισμού Σχολικών Κτιρίων ο Γεώργιος Μορφόπουλος. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Καπράλος Θεόδωρος του Γεωργίου. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Οκτωβρίου 1987 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΚΩΝΣΤ ΑΝΤΙ Ν ΙΔΗΣ 
















11228 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π 6303/1649 (2) 

Ανάκληση της αναγκαστικής απαλλοτρίωσης που κηρύχθηκε με την Π. 

1105/294/17.2.1986 (ΦΕΚ 168/7.3.86 τ.Δ') κοινή υπουργική 

απόφαση. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Εχοντας υπόψη: 

1. Τις διατάξεις της παρ. 1 του άρθρου 12 του Ν.Δ. 797/1971 «περί 
αναγκαστικών απαλλοτριώσεων». 

2. Την Π. 1105/294/17.2.1986 (ΦΕΚ 168/7.3.86 τ.Δ') κοινή 
υπουργική απόφαση σχετικά με την κήρυξη αναγκαστικής απαλλοτρίω¬ 
σης για την ανέγερση διδακτηρίου του 21ου Δημοτικού Σχολείου Ν. 
Λιοσίων. 

3. Το από 19.5.87 απόσπασμα πρακτικού από τη συνεδρίαση με 
αριθμ. 1582 του Διοικητικού Συμβουλίου του Ο.Σ.Κ. 

4. Την Η. 1022/16.2.87 κοινή απόφαση του Πρωθυπουργού και 
του Υπουργού Εθνικής Παιδείας και Θρησκευμάτων (ΦΕΚ 84/1987 
τ.Β'), σχετικά με τις αρμοδιότητες του Υφυπουργού Εθνικής Παιδείας 
και Θρησκευμάτων, αποφασίζουμε: 

Ανακαλούμε την αναγκαστική απαλλοτρίωση που κηρύχθηκε με την 
Π. 1105/294/17.2.1986 (ΦΕΚ 168/7.3.86 τ.Δ’) κοινή υπουργική 
απόφαση για την ανέγερση διδακτηρίου του 21ου Δημοτικού Σχολείου 
Ν. Λιοσίων για ολόκληρη την έκταση των 2.250 Μ2 που σημειώνεται 
με τα γράμματα Α-Β-Γ-Δ-Ε-Α στο με αριθμό 621 από 10.9.1985 κτη- 
ματολογικό διάγραμμα - πίνακα των τοπογράφων μηχανικών Αλεξ. 
Νικολαΐδη και Ανδρέα Κωστάκη που έχει θεωρήσει για τη Διεύθυνση 
Γηπέδων του Οργανισμού Σχολικών Κτιρίων ο τοπογράφος μηχανικός 
Γεώργιος Μορφόπουλος, γιατί η έκταση αυτή δε χρειάζεται για το 
σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Οκτωβρίου 1987 

Οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

ΔΗΜ. ΤΣΟΒΟΛΑΣ ΓΙΑΝΝΗΣ ΚΩΝΣΤΑΝΤΙΝΙΔΗΣ 


♦ 


Αριθ. Α. 12092/1728 (3) 

Αναγκαστική απαλλοτρίωση ακινήτων για τη διάνοιξη της Λεωφόρου 
Αλίμου - Κατεχάκη. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξιν Εθνικών οδών κ.λπ.», όπως 
συμπληρώθηκαν με τις παρ. 9 .και 10 του άρθρου 62 του Ν. 947/1979 
και την Λαρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη διάνοιξη της Λεωφόρου Αλίμου - Κατε¬ 
χάκη,.. στο τμήμα αυτής από οδό Αεροπορίας έως Λεωφόρο Αλίμου στη 
θέση Τρουμπάτη του Δήμου Αλίμου Αττικής, έκτασης εμβαδού 5.658 
μ2 που εικονίζεται με κλίμακα 1:200 στο από έτος 1987 κτηματολο- 
γικό διάγραμμα του Ε. Παπάνη και στον αντίστοιχο από 23.6.1987 
κτηματολογικό πίνακα του ίδιου τα οποία έχει θεωρήσει ο Προϊστάμε¬ 
νος Δ7 του Υπουργείου Περιβάλλοντος, Χωροταξίας και Δημοσίων Έρ¬ 
γων, Ν. Δεσύπρης, στις 29.5.87. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Πόγκη Ειρήνη σύζ. Πέτρου, 2).Αλέξανδρος Σόλων κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για έργα Δημο¬ 
σίων Επενδύσεων αρμοδιότητας Υπουργείου Περιβάλλοντος, Χωροτα¬ 
ξίας και Δημοσίων Έργων και β) των παρόδιων ιδιοκτητών που ωφε¬ 


λούνται, με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 4 Οκτωβρίου 1987 
οΓυπουργοι 

ΟΙΚΟΝΟΜΙΚΟΝ ΠΕΡ/ΝΤΟΣ, ΧΩΡ/ΞΙΑΣ 

ΚΑΙ ΔΗΜΟΣΙΟΝ ΕΡΓΩΝ 

Δ. ΤΣΟΒΟΛΑΣ ΕΥΑΓ. ΚΟΥΛΟΥΜΠΗΣ 

-♦- 

Αριθ. 12697 (4) 

Αναγκαστική απαλλοτρίωση για το έργο ανισόπεδη διάβαση οδού Δρά¬ 
μας - Αμφϊπολης, υπεράνω της σιδ. γραμμής Θεσ/νίκης Αλεξαν- 
δρουπόλεως και εκατέρωθεν προσβάσεων. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του-Β.Δ. 139/71 «περί αρμοδιό¬ 
τητος των Νομαρχών προς κήρυξιν αναγκαστικών τινων απαλλοτριώ¬ 
σεων», 

2. Την υπ’ αριθ. 8530/13.9.1984 δική μας απόφαση με την οποία 
κηρύχτηκε αναγκαστική απαλλοτρίωση εκτάσεως 27.098,78 μ. στην 
περιοχή Κουδουνίων Δράμας για την κατασκευή τού στην επικεφαλίδα 
αναφερόμενου έργου. 

3. Την υπ’ αριθ. Τ.Χ. 1381/20.3.1987 απόφασή μας με την οποία 
καθορίστηκε νέα χάραξη για την υλοποίηση της τροποποιημένης οριστι¬ 
κής μελέτης του εν λόγω έργου. 

4. Τους από 12.2.1987 νέους κτηματολογικούς πίνακες και δια¬ 
γράμματα που συντάχθηκαν από το Μηχανικό της 14ης ΠΥΔΕ, Χρή- 
στο Μπόγια, αποφασίζουμε: 

Ανακαλούμε μερικώς την υπ’ αριθ. 8530/13.9.84 απόφασή μας 
για έκταση 10.138,30 τ.μ. η οποία μετά τη νέα χάραξη δεν θα χρησι¬ 
μοποιηθεί για το σκοπό για τον οποίο είχε απαλλοτριωθεί, όπως τούτο 
προκύπτει από το συνδυασμό των παλαιών κτηματολογικών διαγραμ¬ 
μάτων και πινάκων και των νέων τοιούτων. 

Οι ιδιοκτήτες των οποίων ανακαλείται μερικώς η απαλλοτρίωση εί¬ 
ναι: Σταμπουλόγλου Όμηρος, Αμαξόπουλος Ιωάννης, Στεργιούδης 
Ζήσης, Σαμαράς Αντώνιος κ.λπ. κάτοικοι Κουδουνίων Δράμας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Δράμα, 6 Οκτωβρίου 1987 
Ο Νομάρχης 
Π. ΜΑΥΡ1ΔΗΣ 

- ♦ - 

Αριθ. 12698 (5) 

Αναγκαστική απαλλοτρίωση για το έργο ανισόπεδη διάβαση οδού Δρά¬ 
μας - Αμφϊπολης, υπεράνω της σιδ. γραμμής Θεσ/νίκης - Αλεξαν- 
δρουπόλεως και εκατέρωθεν προσβάσεων. 

Ο ΝΟΜΑΡΧΗΣ ΔΡΑΜΑΣ 
' Εχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/71 «περί αρμοδιό¬ 
τητος των Νομαρχών προς κήρυξιν αναγκαστικών τινων απαλλοτριώ¬ 
σεων». 

2. Την υπ’ αριθ. 8530/13.9.1984 δική μας απόφαση με την οποία 
κηρύχτηκε αναγκαστική απαλλοτρίωση εκτάσεως 27.098,78 τ.μ. 
στην περιοχή Κουδουνίων Δράμας για την κατασκευή τού στην επικεφα¬ 
λίδα αναφερόμενου έργου. 

3. Την υπ’ αριθ. Τ.Υ. 1381/20.3.1987 απόφασή μας με την οποία 
καθορίστηκε νέα χάραξη για την υλοποίηση της τροποποιημένης οριστι¬ 
κής μελέτης του εν λόγω έργου. 

4. Τους από 12.2.1987 νέους κτηματολογικούς πίνακες και δια¬ 
γράμματα που συντάχθηκαν από το Μηχανικό της 14ης ΠΥΔΕ, Χρή- 
στο Μπόγια, αποφασίζουμε: 

Κηρύσσουμε αναγκαστική απαλλοτρίωση συμπληρωματικής έκτα¬ 
σης 9.030,52 τ.μ. κειμένη στην περιοχή Κουδουνίων Δράμας για λό¬ 
γους δημόσιας ωφέλειας και ιδιαίτερα για το έργο ανισόπεδη διάβαση 
οδού Δράμας - Αμφϊπολης υπεράνω της σιδ/κής γραμμής Θεσ/νίκης - 
Αλεξανδρουπόλεως και εκατέρωθεν προσβάσεως, όπως τούτο φαίνεται 
στο από 12.2.1987 κτηματολογικό διάγραμμα και πίνακα που ανασυ¬ 
ντάχθηκε από τον Πολ, Μηχανικό της 14ης ΠΥΔΕ, Χρήστο Μπόγια, 
και θεωρήθηκε από τον Προϊστάμενο Ζαχαρία Ζαχαριάδη. 

Στην έκταση που απαλλοτριώνεται προβάλλουν δικαιώματα κύριό- 

τητας οι: 1) Σαμαρτζής Αντώνιος, 2) Μυστακίδης Σοφοκλής, 3) Στα- 
μπούλογλου Όμηρος, 4) Αθηναϊκή Χαρτοποιία Α.Ε. Και 5) ΚΕΓΕ 
Δράμας. 

Η απαλλοτρίωση κηρύσσεται υπέρ του Νομαρχιακού Ταμείου Δρά¬ 
μας και με δαπάνη του Υπουργείου Δημοσίων Έργων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Δράμα, 6 Οκτωβρίου 1987 
Ο Νομάρχης 

Π. ΜΑΥΡΙΔΗΣ 

-♦- 

ΑριΟ. 762 (6) 

Αναγκαστική απαλλοτρίωση ακινήτου για δημιουργία πλατείας - ΡΑΚ- 
ΚΙΝΟ αυτοκινήτων, στην Κοινότητα Κισσού ΓΤηλίου, Ν. Μαγνη¬ 
σίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ 
ΚΙΣΣΟΥ ΠΗΛΙΟΥ Ν. ΜΑΓΝΗΣΙΑΣ 
' Εχοντας υπόψη: 

1. Τα άρθρα 7 και 8 του Ν.Δ. 797/71 «περί αναγκαστικών απαλλο¬ 
τριώσεων», γνωστοποιούμε στους κατωτέρω: 

Εκείνους που αξιώνουν δικαιώματα κυριότητας στη δυνάμει της 48/ 
1987 αποφάσεως του Κοινοτικού Συμβουλίου Κισσού που κηρύσσει 
αναγκαστική απαλλοτρίωση οικοπέδου ιδιοκτησίας Ειρ. Γαρυφάλλου, 
που βρίσκεται στον οικισμό Αγ. Μαρίνα (κέντρο) της Κοινότητας Κισ¬ 
σού, εμβαδού 1.587,50 τ.μ. οριζόμενης γύρωθεν με: Ανατολικά: Κοι¬ 
νοτικός Δρόμος και ιδιοκτησία του Ευστ. Τσελεπή. Βόρεια: Δημόσιος 
δρόμος. Δυτικά: με Ρέμα. Νότια: με Ρέμα. Για κοινή ωφέλεια δ.λ.δ. δη¬ 
μιουργία πλατείας ΡΑΚΚΙΝΟ αυτοκινήτων, το οποίο δεν υπάρχει στην 
Κοινότητά μας και το παρόν οικόπεδο ήταν το μοναδικά προσφερόμενο 
για το σκοπό αυτό. 

Κισσός, 9 Οκτωβρίου 1987 

Ο Πρόεδρος της Κοινότητας 
ΔΗΜ. ΓΕΩΡΓΟΥΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ. 60626/4526 (7) 

Χαρακτηρισμός ως διατηρητέων επτά (7) κτιρίων που βρίσκονται στην 
πόλη της Αθήνας και καθορισμός ειδικών όρων και περιορισμών δό¬ 
μησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. ΟΙΚ 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αριθ. 31252/1530/20.5.87 κοινή απόφαση των 
Υπουργών Προεδρίας Κυβερνήσεως, Εσωτερικών και Περιβάλλοντος, 
Χωροταξίας και Δημοσίων Έργων (ΦΕΚ 482/Δ/87). 

4. Την από 10.4.1987 αιτιολογική έκθεση και την από 20.8.87 ει¬ 
σήγηση της Δ/νσης Παραδοσιακών Οικισμών και Περιβάλλοντος (Γ7). 

5. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210Α/85) χωρίς να περιέλθουν στη Δ/νση Παραδο¬ 
σιακών Οικισμών και Περιβάλλοντος (Γ7) τυχόν αντιρρήσεις των λοι¬ 


πών ενδιαφερομένων, αποφασίζουμε: 

1. Χαρακτηρίζονται ως διατηρητέα επτά (7) κτίρια που βρίσκονται 
στην πόλη της Αθήνας όπως αναφέρονται αριθμημένα με αύξοντα 
αριθμό 1 μέχρι 7 στον παρακάτω πίνακα και σημειώνονται με διαγράμ¬ 
μιση και τον αντίστοιχο αύξοντα αριθμό στα σχετικά τρία (3) πρωτό¬ 
τυπα τοπογραφικά διαγράμματα σε κλίμακα 1:1000 που θεωρήθηκαν 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 60626/1987 πράξη του, που συνοπτικά τους αντίτυπα δημο¬ 
σιεύονται με την παρούσα απόφαση, γιατί πρόκειται για αξιόλογα κτίρια 
με ιδιαίτερο αρχιτεκτονικό και μορφολογικό ενδιαφέρον και αποτελούν 
χαρακτηριστικά δείγματα παραδοσιακής αρχιτεκτονικής. 

1. Πειραιώς αρ. 26, φερόμενο ως ιδιοκτησία Ταμείου Συντάξεων του 
Προσωπικού της Εθνικής Τράπεζας της Ελλάδος. 

2. Σοφοκλέους αρ. 34 και Σωκράτους αρ. 12, φερόμενο ως ιδιοκτη¬ 
σίας Α.Ε. Κτηματικών και Οικοδομικών Επιχειρήσεων. 

3. Σοφοκλέους αρ. 30 και Κλεισθένους αρ. 1, φερόμενο ως ιδιοκτη¬ 
σία Νικολάου Αληφαντή, Μαρίας Αληφαντή, Αλεξάνδρας Αληφαντή. 

4. Κλεισθένους αρ. 9, φερόμενο ως ιδιοκτησία Δανάης Σταματίου, 
Μάνου Καρακώστα, Σεβαστής Καρακώστα, Νικολάου Καρακώστα, 
Παύλου Καρακώστα. 

5. Θεάτρου αρ. 4, φερόμενο ως ιδιοκτησία Ιωάννη Μαργαρίτη, Φω¬ 
τίου Μαργαρίτη. 

6. Θεάτρους αρ. 2 και Σωκράτους αρ. 9, φερόμενο ως ιδιοκτησία Ιω¬ 
άννη Μαργαρίτη, Φωτίου Μαργαρίτη. 

7. Ευριπίδου αρ. 10, φερόμενο ως ιδιοκτησία Μανούσου Εμμ. Μα- 
νουσάκη, Μανούσου Νικ. Μανουσάκη, Δημητρίου Μανουσάκη, Μαρίας 
Αγγέλου, Ιωσηφίνας Μανουσάκη, Μαρίας Μανουσάκη. 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης υπάρχοντα προσκτίσματα και στοιχεία που αλλοιώ¬ 
νουν το αρχικό κτίριο και μπορούν να αφαιρεθούν μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, καθώς και 
επεμβάσεις για λόγους λειτουργίας και χρήσης των διατηρητέων κτι¬ 
ρίων, εφόσον δεν αλλοιώνεται ο αρχιτεκτονικός χαρακτήρας τους και δε 
θίγονται τα διατηρητέα στοιχεία τους. 

5. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρητέων κτιρίων. Επιτρέπε¬ 
ται μόνο η τοποθέτηση επιγραφών περιορισμένων διαστάσεων που πλη¬ 
ροφορούν για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα στις προθήκες, 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

6. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 












ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1 1231 




















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


I 1233 


Αριθ. 5396 (8) 

Χαρακτηρισμός χώρου για την ανέγερση Παιδικού σταθμού στην Κάτω 
Καμήλα, Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. 3200/55 «Περί διοικητικής αποκεντρώ- 
σεως». 

2. Τα άρθρα 1, 2, 3, 4 και 9 του από 17.7.1925 Π. Δ/τος «Περί 
σχεδίων πόλεων κ.λπ.» (ΦΕΚ 228/16.8.1923 τεύχος Α), 

3. Τις διατάξεις του Ν. 1337/83 «Περί επεκτάσεως των πολεοδομι- 
κών σχεδίων, οικιστική ανάπτυξη και σχετικές ρυθμίσεις». 

4. Το άρθρο 1 του Ν. Δ/τος 443/83 «Περί αρμοδιότητος Νομαρ¬ 
χών». 

5. Το με αριθ. Πρωτ. ΕΣ 19110/20.8.1987 έγγραφο της Δ/νσης 
Εσωτερικών με το οποίο μας διαβιβάζονται όλα τα νόμιμα δικαιολογη- 
τικά για το χαρακτηρισμό του χώρου ανέγερσης Παιδικού Σταθμού 
στην Κάτω Καμήλα. 


6. Την 88/3.9.87 (αρ. Πρακ. 18) ομόφωνη απόφαση του Συμβου¬ 
λίου Χ.Ο.Π., αποφασίζουμε: 

Εγκρίνουμε το χαρακτηρισμό του χώρου για την ανέγερση Παιδικού 
Σταθμού στην Κάτω Καμήλα και στη θέση που φαίνεται στο συνημμένο 
τοπογραφικό διάγραμμα με στοιχεία ΑΒΓΔΑ και καθορίζουμε όρους 
δόμησης: 

Επιτρεπόμενη κάλυψη: 20% 

Συντελεστής δόμησης: 0,4 

Μέγιστο ύψος: 7,5 μ. 

Ελάχιστη απόσταση από τα όρια 7,5 μ. 

Κατά τα λοιπά ισχύει ο Ν. 1577/85. 

Η απόφαση αυτή να δημοσιευθεί στην Εφημερίδα της Κυβερνή- 
οεως. 

Σέρρες, 5 Οκτωβρίου 1987 
Η Νομάρχης 
ΕΤΦΗ Δ. ΜΗΤΩΣΗ 

ΑΝΑΚΟΙΝΩΣΕΙΣ 

Αριθ. ΑΚΠ/Σ2/οικ 17044 (9) 

Γνωστοποίηση παρακατάθεσης που έγινε για την αποζημίωση ιδιοκτη¬ 
τών προσκυρουμένων οικοπεδικών τμημάτων που τακτοποιούνται 
με την αριθ. 3922/77 πράξη τακτοποίησης του Γραφείου Πολεοδο¬ 
μίας Θεσ/νίκης στη θέση «Πανόραμα». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τα άρθρα 7 και 8 του Ν.Δ. 797/71 «περί αναγκαστικών απαλλο¬ 
τριώσεων», γνωστοποιούμε σ’ αυτούς που έχουν ή αξιώνουν δικαιώ¬ 
ματα κυριότητας στα ακίνητα που προσκυρώνονται ή ρυμοτομούνται με 
την παραπάνω πράξη τακτοποίησης και των οποίων η αποζημίωση κα¬ 
θορίστηκε με την αριθ. ΔΚΠ/Σ2/οικ. 5115/26.3.87 απόφαση της Δ/ 
υσης Κοιν. Πρόνοιας Θεσ/νίκης, ότι η αποζημίωση αυτή κατατέθηκε 
στο Ταμείο Παρακαταθηκών και Δανείων υπέρ αυτών που θα αναγνω- 
ρισθούν δικαιούχοι σύμφωνα με το Νόμο. 

Για την κατάθεση αυτή έχει εκδοθεί το αριθ. 396988/16.7.1987 
γραμμάτιο σύστασης Παρακαταθήκης του Ταμείου Παρακαταθηκών 
και Δανείων Τποκ/μα Θεσ/νίκης - για ποσό διακοσίων είκοσι τεσσά¬ 
ρων χιλιάδων δραχμών (224.000). 

Θεσσαλονίκη, 6 Οκτωβρίου 1987 
Ο Νομάρχης 
I. ΣΑΒΑΛΑΝΟΣ 

- 4 - 

( 10 ) 

Ειδοποίηση της γενομένης παρακαταθέσεως αποζημιώσεως αναγκα¬ 
στικής απαλλοτριώσεως (προσκυρώσεως) ακινήτου στην Αγία Πα¬ 
ρασκευή Αττικής. 

Δια της υπ’ αρ. 67/81 πράξεως προσκυρώσεως και αναλογισμού 
αποζημιώσεως λόγω ρυμοτομίας της Υπηρεσίας Πολεοδομίας της Νο¬ 
μαρχίας Ανατολικής Αττικής προς εφαρμογήν του ρυμοτομικού σχεδίου 
Αγίας Παρασκευής Αττικής, κυρωθείσης δια της υπ’ αρ. 49173/ 
3045/81/1.11.1983 αποφάσεως του Νομάρχου Ανατολικής Αττι¬ 
κής, προσεκυρώθη κατόπιν αποζημιώσεως εις τον Ιωάννην Χρήστου 
Ρουκουνάκην και Ειρήνην σύζ. Ιωάννου Ρουκουνάκη, θυγατέρα Ιωάν- 
νου Γαβαλά, εδαφική έκτασις κειμένη εις την Αγίαν Παρασκευήν Αττι¬ 
κής εκ της ιδιοκτησίας της Παναγιώτας Δημητρίου Καραγιάννη, εμβα- 
δού 14,10Μ 2 εμφαινομένη εις την ως άνω πράξιν και το συνοδεύον ταύ- 
την από 30.4.1981 τοπογραφικόν διάγραμμα της συνταξάσης τεχνι¬ 
κής υπαλλήλου τοπογράφου μηχανικού Αγγελικής Τουλουμπτζή, υπό 
τα στοιχεία 1-2-3-4-1. 

Δια της υπ’ αρ. 634/1987 αποφάσεως του Μονομελούς Πρωτοδι¬ 
κείου Αθηνών, εκδοθείσης μεταξύ άλλων και των φερομένων ως άνω 
ιδιοκτητών, καθωρϊσθη η προσωρινή τιμή μονάδος αποζημιώσεως της 
ως άνω προσκυρουμένης και αποζημιωτέας εκτάσεως εις 4.500 δραχ- 
μάς ανά Μ 2 . 

Ούτως η απαίτησις της Παναγιώτας Δημητρίου Καραγιάννη κατά 
Ιωάννου Χρήστου Ρουκουνάκη και Ειρήνης συζύγου Ιωάννου Ρουκου¬ 
νάκη θυγατρός Ιωάννου Γαβαλά, ανέρχεται εις 63.450 δραχμάς. 

Συνέπεια των ως άνω οι υπέρ ων η προσκύρωσις, Ιωάννης Ρουκου- 
νάκης και Ειρήνη Ρουκουνάκη, την 14ην Σεπτεμβρίου 1987 κατέθεσαν 
εις την εν Αθήναις κεντρικήν υπηρεσίαν του Ταμείου Παρακαταθηκών 
και Δανείων την αναλογούσαν αποζημίωσιν ανερχομένην εις 63.450 
δραχμάς υπέρ της φερομένης ιδιοκτητρίας Παναγιώτας Δημητρίου Κα- 


ραγιάννη εκδοθέντος προς τούτο του υπ’ αρ. 876191/14.9.1987 ισο- 
πόαου Γραμματίου συστάσεως παρακαταθήκης, όπερ κατέθεσαν ενώ¬ 
πιον του συμβολαιογράφου Κων/νου Ε. Παπαδοπούλου, δια της υπ’ αρ. 
85177/14.9.87 πράξεώςτου, περί της καταρτίσεως της οποίας εγνω- 
στοποίησαν δια της δημοσιεύσεως σχετικής γνωστοποιήσεως, δια την 
αγνώστου διαμονής Παναγιώτα Καραγιάννη, εις την εφημερίδα Αυγήν, 
φύλλον 191 (4013) και ημερομηνίαν δημοσιεύσεως 29.9.87, και Αυ¬ 
ριανήν φύλλον 2272, και ημερομηνίαν 29.9.87. 

Περί της ούτω προσωρινώς καθορισθείσης και νομίμως κατατεθείσης 
αποζημιώσεως οι υπέρ ων η προσκύρωσις Ιωάννης Ρουκουνάκης και 
Ειρήνη Ρουκουνάκη, ειδοποιούν την ως άνω κατονομαζομένην και φε- 
ρομένην ως δικαιούχον της αποζημιώσεως και υπό την ρητήν επιφύλα- 
ξιν παντός νομίμου δικαιώματος των, ίνα λάβη γνώσιν και δια τας νομί¬ 
μους συνέπειας, επί σκοπώ όπως προβούν ούτοι εις την ακώλυτον κατά- 
ληψιν της προσκυρωθείσης υπέρ αυτών ως άνω εκ Μ 2 14,10 εκτάσεως 
συμφώνως προς τας κειμένας διατάξεις. 

Εν Αθήναις τη 9 Οκτωβρίου 1987 
Ο Πληρεξούσιος Δικηγόρος 
ΣΤΑΥΡΟΣ ΚΟΤΣΩΝΗΣ 

(Αρ. διπλ. Δημ. Ταμ. Δικαστ. Εισπρ. Αθηνών 923063/67) 


Ανακοίνωση παρακατάθεσης αποζημίωσης προσκυρουμένων οικοπεδο- 
τεμαχίων του Σχεδίου Πόλεως Κομοτηνής Ν. Ροδόπης. 

Ανακοινούται προς πάντα έχοντα ή αξιούντα δικαίωμα κυριότητος 
επί του προσκυρωθέντος εις την, εντός του Ο.Τ. 393 του σχεδίου πό¬ 
λεως Κομοτηνής, υπ' αριθ. 1 ιδιοκτησίαν της Βικτωρίας Βουδούρη— 
Μουσουλέα κατοίκου Αιγίνης, οικοπεδοτεμαχίου εμβαδού 278,80 Μ2 
της εντός του αυτού Ο.Τ. υπ’ αριθ. 3 ιδιοκτησίας, εμφαινομένου υπό τα 
στοιχεία Ε, Ζ, Η, 2", Ε της υπ’ αριθ. 27/1978 πράξεως τακτοποιή- 
σεως προσκυρώσεως και αναλογισμού και του συνοδεύοντος αυτήν το- 
πογραφιού διαγράμματος της Διευθύνσεως Τεχνικών Υπηρεσιών Νο¬ 
μαρχίας Ροδόπης και μετά συμψηφισμόν αντιστοίχου απαιτήσεώς της 
εκ προσκυρουμένου οικοπεδοτεμαχίου της υπ’ αριθ. 1 ιδιοκτησίας της 
εις την υπ’ αριθ. 3 τοιαύτην εμβαδού 157,29 Μ2 προσδιοριζόμενου από 
τα στοιχεία 2', 2”, 5", 5’, 2’ της αυτής ως άνω πράξεως και τυπογραφι¬ 
κού διαγράμματος, ότι η καθορισθείσα, δια της υπ’ αριθ. 63α/ΐ986 
αποφάσεως του Μονομελούς Πρωτοδικείου Ροδόπης, αποζημίωσις εκ 
δραχμών 5.500 ανά Μ2 παρακατετέθη εις το Ταμείον Παρακαταθη¬ 
κών και Δανείων (Γραφείον Κομοτηνής) εκδοθέντος προς τούτο του υπ’ 
αριθ. 20418/7.10.1987 γραμματίου συστάσεως Παρακαταθήκης 
δραχμών 668.305 υπέρ του φερομένου ιδιοκτήτου της υπ’ αριθ. 3 ιδιο¬ 
κτησίας Νικολάου Λιτούδη ή παντός ετέρου αναγνωρισθησομένου δι¬ 
καιούχου της αποζημιώσεως. 

Το ανωτέρω γραμμάτων παρακαταθήκης κατετέθη υπό της καταθε- 
σάσης το ποσόν της αποζημιώσεως Βικτωρίας Βουδούρη-Μουσουλέα 
εις την συμβολαιογράφον Κομοτηνής Ειρήνην Τσούταου-Παπαϊωάννου 
επί της Λεωφόρου Ηρώων αριθ. 6 συνταχθείσης προς τούτο της υπ’ 
αριθ. 10350/7.10.1987 πράξεώς της. 

Κομοτηνή, 7 Οκτωβρίου 1987 
Η Ανακοινούσα 

ΒΙΚΤΩΡΙΑ ΒΟΥΔΟΥΡΗ-ΜΟΥΣΟΥΛΕΑ 
(Αρ. διπλ. Δημ. Ταμ. ΔΕΑ 923092/87) 

